Държавен вестник, бр. 98, 2008 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  98
Чл. 6. (1) Независимият оценител може да
получи правоспособност за извършване на след-
ните видове оценки на:
1. недвижими имоти;
2. недвижими културни ценности;
3. машини и съоръжения;
4. права на интелектуалната и индустриална-
та собственост и други фактически отношения;
5. търговски предприятия и вземания;
6. финансови активи и финансови институции;
7. други активи, включително произведения
на изкуството, които не са движими културни
ценности.
(2) Предмет на оценка са само обектите,
оценяеми в пари.
(3) Оценката на обект представлява стано-
вище на независимия оценител относно стой-
ността на обекта за конкретна цел в определен
момент от време и в условията на конкретен
пазар, изготвено под формата на доклад в пис-
мена форма, подписан и подпечатан. Станови-
щето на независимия оценител не е задължи-
телно за възложителя.
(4) За всеки вид оценка се полага изпит за
получаване на правоспособност за извършва-
нето є. Независим оценител може да извършва
повече от един вид оценка, ако успешно е из-
държал изпита за съответната правоспособност.
Чл. 7. Правоспособност на независим оце-
нител се придобива след:
1. успешно полагане на изпит пред Камара-
та на независимите оценители по процедура,
приета от общото събрание на камарата;
2. писмено деклариране от лицето, че ще
спазва Кодекса за професионална етика на не-
зависимите оценители и ще прилага утвърде-
ните от общото събрание на Камарата на неза-
висимите оценители стандарти за оценяване;
3. вписване в регистър към Камарата на неза-
висимите оценители и получаване на сертифи-
кат за правоспособност на независим оценител.
Чл. 8. (1) За участие в изпита за придобива-
не на правоспособност на независим оценител
лицето трябва да отговаря на следните условия:
1. да притежава диплома за висше образова-
ние с образователно-квалификационна степен
“бакалавър” или “магистър”, издадена от акре-
дитирано висше училище;
2. да не е осъждано за престъпление от общ
характер по глава пета и по раздел I на глава шеста
от Особената част на Наказателния кодекс;
3. да не му е отнета правоспособността като
независим оценител или да е изтекъл срокът,
за който е била отнета.
(2) За участие в изпита по ал. 1 лицето пода-
ва заявление до Камарата на независимите
оценители, в което посочва вида оценки, за
извършването на които иска да придобие пра-
воспособност, заедно със следните документи:
1. копие на дипломата за висше образование
с образователно-квалификационна степен “ба-
калавър” или “магистър”, издадена от акреди-
тирано висше училище;
2. свидетелство за съдимост;
3. декларация, че не му е отнета правоспо-
собността като независим оценител или че е
изтекъл срокът, за който е била отнета;
4. декларация, че ще спазва Кодекса за про-
фесионална етика на независимите оценители
и ще прилага утвърдените от общото събрание
на Камарата на независимите оценители стан-
дарти за оценяване;
5. документ за платена такса.
(3) При установяване на непълноти и/или
неточности в подадените документи заявите-
лят се уведомява писмено в 7-дневен срок. Зая-
вителят е длъжен да отстрани допуснатите не-
пълноти и/или неточности в 14-дневен срок след
получаване на уведомлението. В случай че не-
пълнотите и/или неточностите не са отстране-
ни в посочения срок, заявителят не се допуска
до изпита.
(4) В 14-дневен срок след провеждане на
изпита управителният съвет на Камарата на
независимите оценители се произнася с реше-
ние за регистриране на лицето, успешно поло-
жило изпита. Камарата на независимите оце-
нители вписва лицето в регистъра на независи-
мите оценители и му издава сертификат за пра-
воспособност на независим оценител, в който
се отбелязват видът правоспособност и поред-
ният номер на вписване в регистъра.
(5) За полагане на изпит и за издаване на сер-
тификат по ал. 4 лицето заплаща такса по тари-
фа, приета от Министерския съвет по предложе-
ние на Камарата на независимите оценители.
 (6) За получаване на сертификата по ал. 4
лицето се уведомява в тридневен срок от изда-
ването му.
Чл. 9. Управителният съвет на Камарата на
независимите оценители отказва вписване в
регистъра, когато заявителят не отговаря на
някое от изискванията по чл. 8, ал. 1 и/или не е
издържал успешно изпита за придобиване на
правоспособност на независим оценител.
Чл. 10. (1) Независимият оценител е длъжен
да заяви за вписване всяка промяна на обстоя-
телство, подлежащо на вписване в регистъра, в
14-дневен срок от настъпване на промяната, като
за вписване на промяната заплаща такса по
тарифата по чл. 8, ал. 5.
(2) Независимият оценител представя еже-
годно до 30 юни в Камарата на независимите
оценители годишен отчет за извършената дей-
ност за изтеклата година по ред, определен от
управителния съвет.
Чл. 11. (1) Независимият оценител се зали-
чава от регистъра при:
1. заличаване на лицето от търговския ре-
гистър или при обявяването му в ликвидация
или в несъстоятелност;
2. неосъществяване на дейност като незави-
сим оценител за срок, по-дълъг от три години,
с изключение на случаите, когато чуждестран-
но лице не извършва постоянна дейност на те-
риторията на Република България;